stanford-oval/wikipedia huggingface dataset:
Kevin Wendell Crumb

| Kevin Wendell Crumb |
| --- | --- |
Luoja(t):  M. Night Shyamalan
Elokuva:  Split Glass
Näyttelijä(t):  James McAvoy
Kevin Wendell Crumb on M. Night Shyamalanin luoma kuvitteellinen hahmo, joka esiintyy elokuvissa Split (2016) ja Glass (2019). Hahmoa esittää James McAvoy. Crumb kärsii monipersoonahäiriöstä ja hänellä on mielessään 24 eri persoonaa. Hän käyttää persoonien vuoksi liikanimeä ”Lauma”. Kevinin kehon kemia muuttuu, kun jokin persoonista ottaa kehon hallintaansa. Esimerkiksi persoona ”Dennis” on pakko-oireinen perverssi ja Lauman ”kova luu”, ”Patricia” on vanhempi naishenkilö ja ”Hedwig” yhdeksänvuotias poika. Viimeisin persoona on taas ihmislihaa himoava hirviö ”Peto. " Peto on erittäin voimakas, lähes-haavoittumaton ja pystyy liikkumaan seiniä pitkin. Hänen mielestään ihmiset, jotka eivät ole kärsineet lapsuudentraumaa, eivät ansaitse elää, joten hän syö ne. Pedon yleisimmät kohteet ovat olleet teinityttöjä.
Taustaa

Kevinin isän kuoltua samassa juna-onnettomuudessa, josta ainoastaan David Dunn onnistui selviytymään, Kevin joutui elämään lapsuutensa pakko-oireista häiriötä potevan äitinsä huostassa. Kevinin äiti kidutti poikaansa erilaisilla välineillä vaatehenkarista silitysrautaan, jos jokin ei ollut äidin mielestä tarpeeksi siistiä. Traumatisoitunut Kevin loi itselleen 23 eri persoonaa puolustusmekanismiksi äitiään kohtaan. Nämä persoonat myöhemmin muuttuivat eläviksi ja ovat kukin kerrallaan ottaneet Kevinin kehon hallintaansa aina silloin tällöin. Terapeutti Karen Fletcher on selvittänyt, että Kevinin mielessä eri persoonat istuvat tuoleilla samassa huoneessa, kunnes johtava persoona ”Barry” päästää yhden heistä ”valoon” eli kehon hallintaan. Kevin itse on "vaivutettu uneen" silloin kun jokin persoona ottaa hänen kehonsa vallan joten Kevin itse ei pysty huomaamaan ja muistamaan heidän tekoja ja suunnitelmia. Koska Kevin pelkäsi persoonien mahdollisesti tulevia kauheuksia, hän on ostanut itselleen haulikon jotta hän voisi tappaa itsensä jonain päivänä samalla tappaen muut persoonat ja estämään heidän tulevat pahat aikeet.
Rooli > Split

Split-elokuvassa Kevinin ”Dennis”-niminen persoona kaappaa kolme nuorta naista maanalaiseen piilopaikkaansa, ja pian terapeutti Fletcher tajuaa, että Kevinin johtava persoona on vaihtunut Barrystä Dennikseksi. Dennis saa ilmestymään 24. persoonan eli niin kutsutun ”Pedon”, joka antaa Kevinin keholle yliluonnollisia kykyjä, kuten taidon kiipeillä nopeasti seiniä pitkin. Peto tappaa Fletcherin sekä kaksi kaapatuista tytöistä ja sortuu kannibalismiin. Fletcherin kirjoituksen ansiosta kolmas uhri, Casey Cooke, kuitenkin tajuaa, että hän voi palauttaa Kevinin hallintaan lausumalla tämän koko nimen. Kevin pyytää Caseytä tappamaan hänet, mutta ennen kuin tyttö ehtii toimia, Peto pääsee takaisin hallintaan, jolloin haulikko osoittautuu tehottomaksi. Peto kuitenkin jättää Caseyn rauhaan huomatessaan tytön kehossa haalistuneita arpia viiltelystä: Peto kokee, että hänen tarkoituksensa on hävittää maailmasta ”epäpuhtaat”, kun taas jokainen kärsimystä kokenut on ”puhdas”. Peto pakenee ennen kuin Caseyn kutsumat poliisit ehtivät paikalle.
Rooli > Glass

Glass-elokuvan alussa David Dunn pääsee Crumbin jäljille ja seuraa tätä hylättyyn rakennukseen, johon tämä on vanginnut neljä nuorta naista. Kevin muuttaa persoonansa ”Pedoksi” ja kamppailee Davidia vastaan, kunnes poliisivoimat saapuvat paikalle vievät molemmat psykologiseen hoitolaitokseen, jossa tohtori Ellie Staple yrittää vakuuttaa sekä Kevinin että Davidin siitä, että nämä ovat tavallisia ihmisiä, joiden kyvyt ovat pelkkää kuvitelmaa.  Laitoksessa on myös Elijah Price, joka on ollut vangittuna 19 vuotta Unbreakable – särkymätön -elokuvan jälkeen. Elijah paljastaa aikovansa paeta ja tarvitsevansa siihen Petoa. Hän pyrkii paljastamaan Pedon avulla maailmalle, että yliluonnollisia kykyjä omaavia ihmisiä on olemassa.
Pakoyrityksen aikana David ryhtyy taisteluun Petoa vastaan laitoksen pihalla. Samaan aikaan Casey sekä Davidin poika Joseph saapuvat paikalle tarkoituksenaan vakuuttaa Staple siitä, että Kevinillä ja Davidilla todella on yliluonnollisia kykyjä. Joseph paljastaa Pedolle, että Elijah on syyllinen junaonnettomuuteen, jossa Kevinin isä kuoli. Peto raivostuu tästä Elijahille ja hyökkää Elijahin kimppuun josta hän myöhemmin haavoittuu kuolettavasti, David käskee tätä lopettamaan mutta sitten Peto kääntää huomionsa Davidiin ja onnistuu heittämään tämän vettä täynnä olevaan tankkiin koska aikaisemmin Elijah kertoi Pedolle veden olevan Davidin heikkous. Vesitankin sisällä Peto koittaa tappaa Davidin mutta onnistuu pääsemään vapaaksi lyömällä tankiin reiän josta moelmmat huuhtoutuvat pois. Peto lupasi ratkaista taistelun hänen kanssaa "maailman nähden" ja Peto aikoi paeta kaupungille, mutta Caseyn pysäyttää häet ja hänen läsnäolo saa hänet vaihtamaan persoonaansa Keviniksi. Tohtori Staplen kutsumat erikoisjoukot käyttävät tilaisuutta hyväkseen ja ampuvat Keviniä kuolettavasti, minkä jälkeen he tappavat myös Davidin. Paljastuu, että Staple kuuluu järjestöön, jonka tarkoitus on piilottaa maailmalta totuus supersankareista, jotta ihmiset voisivat elää rauhassa. Elijah on kuitenkin tallentanut Pedon ja Davidin kamppailun valvontakameroille ja lähettänyt materiaalin julkaistavaksi koko maailmalle.
Kehitys

Ennen Split-elokuvaa hahmo kuului alun perin vuonna 2000 ensi-iltansa saaneen Unbreakable – särkymätön -elokuvan käsikirjoitukseen, kunnes Shyamalan koki hahmon epätasapainottavan tarinaa ja päätti lopulta poistaa Crumbin kokonaan. Ohjaaja kertoi kuitenkin rakastuneensa hahmoon ja halunneensa pitkään tehdä siitä oman elokuvan. Alun perin rooliin kaavailtiin Split-elokuvassa Joaquin Phoenixia, mutta näyttelijä joutui luopumaan elokuvasta aikataulullisista syistä.
Shyamalan on myöntänyt, että suhteellisen harvinainen monipersoonahäiriö on kiehtonut häntä aina. Hahmo on saanut vaikutteita yhdysvaltalaisen Billy Milliganin tapauksesta: hän syytti tekemästään rikoksesta muita persooniaan, joita oikeudessa todettiin olevan 24.
Vastaanotto

Crumb ja erityisesti James McAvoyn roolisuoritus ovat saaneet runsaasti myönteistä palautetta. The Guardian -lehden Steve Rose totesi, että dissosiatiivista identiteettihäiriötä on esitetty elokuvissa aikaisemminkin, mutta korosti, että Kevinin hahmo ja McAvoyn suoritus ovat niin onnistuneita, että ne asettavat ilmiölle aivan uuden vertailukohteen. Rose arvioi M. Night Shyamalanin tehneen paljon persoonallisuushäiriöön liittyvää taustatutkimusta hahmoa kirjoittaessaan, ja huomautti, että useissa elokuvissa häiriötä vääristellään ja on virheellisesti kutsuttu esimerkiksi skitsofreniaksi. Hän ihaili, kuinka McAvoy vaihtaa hahmoja yksi toisensa perään ”vain näyttelemällä, ei erikoisefekteillä”.
Lontoon King’s Collegen tohtori Simone Reinders on kuitenkin todennut, että Splitin kaltaiset elokuvat voivat olla vahingollisia: neurotieteilijän mukaan elokuva esittää monipersoonahäiriöstä kärsivän henkilön hyvin väkivaltaisena ja pahoihin tekoihin alttiina, vaikkei todellisuudessa häiriön ja väkivaltaisuuden välillä ole yhteyttä. Hän lisäsi olevansa huolissaan, että häiriöön liittyvä häpeä ja skeptisyys saattavat lisääntyä edelleen.
Crumbin ”Peto”-persoonallisuus taistelee David Dunnia vastaan Glass-elokuvassa.
Santiago (Kap Verde)

| --- | --- |
Sijainti:  Kap Verde
Saariryhmä:  Sotaventosaaret
Sijaintipaikka:  Kap Verde 
Vesialue:  Atlantin valtameri 
Korkein kohta:  Pico da Antónia (en) (käännä suomeksi) 
Pinta-ala:  991 km²
| --- | --- |
Asukasluku:  240 000
Asutuskeskukset:  Praia
muokkaa - muokkaa wikitekstiä - muokkaa Wikidataa
Santiago tai São Tiago on Kap Verden suurin saari. Sen pinta-ala on 991 km² ja väkiluku noin 240 000. Saaren pituus pohjoisesta etelään on 75 kilometriä ja lännestä itään 35 kilometriä.
Santiago kuuluu Sotaventon saariryhmään ja sijaitsee Maion ja Fogon saarten välissä Atlantin valtamerellä. Saarella sijaitsevat Kap Verden pääkaupunki Praia ja Francisco Mendesin kansainvälinen lentoasema.
António da Noli löysi Santiagon noin vuonna 1460. Praian lisäksi saaren kaupunkeja ovat muiden muassa Cidade Velha, Assomada ja Tarrafal. Saaren korkein kohta on Pico d'Antónia 1 394 metrin korkeudessa merenpinnan yläpuolella.
Salamis (mytologia)

Salamis (m.kreik. Σαλαμίνα) oli kreikkalaisessa mytologiassa nymfi ja yksi lukuisista jokijumala Asopoksen ja Metopen tyttäristä. Poseidon sieppasi Salamiin ja vei hänet mukanaan saarelle, jossa Salamis synnytti hänelle Kykhreuksen, josta tuli saaren kuningas.
Antiikin kreikkalaiset uskoivat Poseidonin vieneen rakastettunsa Salamiin saarelle, jonka tapahtuneen jälkeen joko Kykhreus oli nimennyt äitinsä tai Poseidon rakastettunsa mukaan.
Räjäyttäjät räjäyttää!

| Räjäyttäjät räjäyttää! Räjäyttäjät |
| --- | --- | --- |

EP-levyn tiedot
 Julkaistu: 11. tammikuuta 2012
 Formaatti: 7" vinyyli
 Tuottaja(t): Räjäyttäjät
 Tyylilaji: rock and roll
 Levy-yhtiö: Bad Vugum TNT Tapes & Records Services
Räjäyttäjien muut julkaisut
| Jytämenot päällä! 2011 | Räjäyttäjät räjäyttää! 2012 | Räjäkevät (EP) 2012 |
Räjäyttäjät räjäyttää! on rockyhtye Räjäyttäjien EP-levy, joka julkaistiin 11. tammikuuta 2012 levymerkeillä Bad Vugum ja TNT Tapes & Records Services.
A-puolen kappale ”Verivasara” on käännöskappale Roky Ericksonin kappaleesta ”Bloody Hammer”.
Kappaleet > A-puoli

Räjäyttäjät räjäyttää
Verivasara
Kappaleet > B-puoli

Alakaupungille
A-kaljaa
Aiheesta muualla

Discogs
Santi Vila

Santi Vila
Santiago Vila i Vicente (kutsumanimeltään Santi Vila; s. 1973 Granollers) on katalonialainen poliitikko. Hän toimi Katalonian aluehallinnon alue- ja ympäristöministerinä vuosina 2012–2016. Tämän jälkeen hän oli ensin kulttuuriministerinä ja myöhemmin yritysministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Vila erosi ministerin tehtävistään 26. lokakuuta 2017 eli päivää ennen kuin Katalonian parlamentti julisti Katalonian itsenäiseksi.
Espanja nosti kansanäänestyksen järjestämisen takia kaikkia Katalonian hallituksen ministereitä vastaan syytteet ”kapinasta”, josta voidaan tuomita Espanjan lain mukaan jopa 30 vuodeksi vankilaan. Syytteitten seurauksena viisi ministeriä (Carles Puigdemont, Antoni Comín, Lluís Puig, Meritxell Serret ja Clara Ponsatí) lähtivät maanpakoon Belgiaan. Myös Joaquim Forn, Dolors Bassa ja Meritxell Borràs lähtivät aluksi Belgiaan, mutta palasivat myöhemmin Espanjaan oikeuden kuultaviksi. Lopulta yhteensä kahdeksan Espanjassa oikeuden kuultaviksi mennyttä ministeriä (Fornin, Bassan ja Borràsin lisäksi Oriol Junqueras, Jordi Turull, Raül Romeva, Josep Rull ja Carles Mundó) määrättiin tutkintavankeuteen 2. marraskuuta 2017. Samana päivänä oikeuden edessä ollut Vila vältti tutkintavankeuden, koska oli eronnut ministerin tehtävistään ennen itsenäisyysjulistuksen antamista. Hän joutui kuitenkin maksamaan 50 000 euron takuut ja viettämään vankilassa yhden yön ennen kuin oli maksanut ne.
Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä Vilan osalta kapinasyyte (kat. rebel·lió) lievennettiin syytteeksi ”kansalaistottelemattomuudesta” (kat. desobediència) ja ”julkisten varojen väärinkäytöstä” (kat. malversació).
San Fernando

San Fernando tarkoittaa muun muassa seuraavia:
Maantiede

San Fernando, kunta Etelä-Espanjassa
San Fernando Valley, laakso Yhdysvalloissa Etelä-Kaliforniassa
San Fernando de Apure, Apuren osavaltion pääkaupunki Venezuelassa
San Fernando del Valle de Catamarca, Catamarcan maakunnan pääkaupunki Argentiinassa
San Fernandon katedraali, roomalaiskatolinen katedraali San Antoniossa Texasissa
Laivat

San Fernando, Espanjan laivaston vuonna 1717 vesille laskettu linjalaiva
San Fernando, Espanjan laivaston vuonna 1723 vesille laskettu linjalaiva
San Fernando, Espanjan laivaston vuonna 1765 vesille laskettu linjalaiva
San Fernandon katedraali

San Fernandon katedraali
San Fernandon katedraali (engl. Cathedral of San Fernando) on San Antoniossa Texasissa sijaitseva roomalaiskatolinen katedraali, joka on vanhin edelleen käytössä oleva tuomiokirkko Yhdysvalloissa. Se on San Antonion roomalaiskatolisen arkkihiippakunnan pääkirkko.
Historia

San Fernandon katedraali rakennettiin vuosina 1738–1750. Se on nimetty Kastiliaa 1200-luvulla hallineen Ferdinand III:n mukaan. Kirkkoa laajennettiin vuonna 1868.
Aiheesta muualla

Kuvia tai muita tiedostoja aiheesta San Fernandon katedraali Wikimedia Commonsissa
San Fernando (1765)

| San Fernando |
| --- | --- |

Aluksen vaiheet
Rakentaja:  Havanna
Kölinlasku:  18. huhtikuuta 1764
Laskettu vesille:  24. heinäkuuta 1765
Poistui palveluskäytöstä:  1801
Loppuvaihe:  romutettu 1815
Tekniset tiedot
Pituus:  51,36 m (köli)
Leveys:  16,31 m
Syväys:  8 m
Aseistus
Aseistus:  alempi tykkikansi: 30 x 24 naulan tykkiä ylempi tykkikansi: 32 x 18 naulan tykkiä puolikansi: 12 x 8 naulan tykkiä etukansi:6 x 8 naulan tykkiä ja 2 × 8 naulan pitkää pronssitykkiä
San Fernando oli Espanjan laivaston vuonna 1765 vesille laskettu San Carlos -luokan kaksikantinen 80-tykkinen linjalaiva.
Valmistus

Alus tilattiin Havannasta, missä köli laskettiin 18. huhtikuuta 1764. Alus laskettiin vesille 24. heinäkuuta 1765.
Palvelus

Alus lähti 14. heinäkuuta 1766 Havannasta linjalaiva Brillanten ja fregattien Astrea ja Nuestra Señora de la Concepciónin sekä kahden urcan ja tartanin kanssa. Ne muodostivat kuljetuksen, jonka lastina oli neljän miljoonan peson edestä aarteita. Ne saapuivat 24. syyskuuta Cádiziin. Vuonna 1767 alus partioi Biskajanlahden eteläosassa linjalaivojen San Genaro ja Campión kanssa päällikkönään Fernando de Loxtia. Vuonna 1768 alus siirrettiin Ferrolissa reserviin.
Alus palautettiin palvelukseen päällikkönään Ignacio de Mendizábal ja lähti 31. toukokuuta 1779 Ferrolista linjalaiva San Luisin ja fregatti Nuestra Señora de la Asuncionin kanssa Coruñaan. Vuosina 1780-1781 alus osallistui Gibraltarin piiritykseen ja Englannin kanaalin sotaretkiin Antonio Osornon lippulaivana. Kesäkuussa 1782 se osallistui Cabo São Vicenten edustalla brittiläisen 52 aluksen saattueen valtaukseen, mutta ei osallistunut varsinaiseen taisteluun.
Vuonna 1784 alukselle asennettiin lisäkansi, jolloin tykkien määrä aluksella nousi 94:ään. Se osallistui 1790-1796 sotatoimiin Biskajanlahdella ja Välimerellä. Vuoden 1801 lopulla alus poistettiin palveluksesta Cádizissa, mutta se oli 1805 Ferrolissa odottamassa pääsyä telakalle. Alus oli Ferrolissa, kunnes se määrättiin romutettavaksi 8. lokakuuta 1813. Alus romutettiin 1815 ja jäännökset myytiin vuoden loppuun mennessä.
San Fernando (1717)

| San Fernando |
| --- | --- |

Aluksen vaiheet
Rakentaja:  Orio
Laskettu vesille:  27. kesäkuuta 1717
Poistui palveluskäytöstä:  miehistönsä upottama 14. marraskuuta 1719
Tekniset tiedot
Uppouma:  832 t (arqueo)
Pituus:  36,78 m
Leveys:  11,28 m
Syväys:  5,64 m
Miehistöä:  560
Aseistus
Aseistus:  Alempi tykkikansi:26 × 18 naulan tykkiä Ylempi tykkikansi: 26 × 12 naulan tykkiä puolikansi: 8 × 6 naulan tykkiä
San Fernando oli Espanjan laivaston vuonna 1717 vesillelaskettu kaksikantinen 60-tykkinen Santa Isabel -luokan linjalaiva.
Valmistus

Alus tilattiin Oriosta, missä töistä vastasi José de Iriberri. Alus laskettiin vesille 27. kesäkuuta 1717selvennä, minkä jälkeen se siirrettiin Pasajesiin viimeisteltäväksi ja takiloitavaksi.
Palvelus

Alus lähti 7. huhtikuuta 1717 Pasajesista San Pedron ja San Luisin kanssa Cádiziin päällikkönään Gaztañeta. Se saapui 29. huhtikuuta laivueen mukana Coruñaan ja Cádiziin 22. toukokuuta. Alus lähti 24. heinäkuuta Barcelonasta Sardinian sotaretkelle. Alus täydensi varastojaan Alcudiassa ja Palma de Mallorcalla, mistä se lähti 6. elokuuta. Alukselta laskettiin 20. elokuuta joukkoja maihin Sardiniassa. Aluksen osallistuminen Sardinian sotaretkeen päättyi 18. marraskuuta, minkä jälkeen se lähti Algherosta Barcelonaan. Maaliskuussa 1718 alus saapui Cádiziin. Se lähti 19. heinäkuuta Barcelonasta Gaztañetan laivaston mukana Sisilian sotaretkelle.
Alus saapui 30. heinäkuuta Palermoon. Se osallistui 11. elokuuta 1718 Cape Passeron taisteluun päällikkönään George Gammock. Alus kykeni irtautumaan taistelusta ja vetäytymään Maltalle. Elokuussa 1718 alus saapui Korfulle, jonne sen pääsy estettiin. Syyskuussa alus oli jälleen Maltalla, missä se liittyi laivastoon, jonka muut alukset olivat San Pedro ja fregatit San Juanico, Perla, Victoria Galera ja Conde de Tolosa. Syyskuussa 1719 alus lähti Palermosta Messinaan. Miehistö upotti 14. marraskuuta aluksensa, jotta se ei joutuisi Messinaa piirittäneiden Itävallan joukkojen käsiin.
Samurai Deeper Kyo

| Samurai Deeper Kyo |
| --- | --- |
サムライ ディーパー キョウ   (Samurai Dīpā Kyō)
Genre: Seikkailu, toiminta 
Manga
Tekijä: Akimine Kamijyo
Julkaisija:  Kodansha
Sarjajulkaisulehti: Weekly Shōnen Magazine
Ensimmäinen painatus: 15.10.1999 – 10.5.2006
Kirjojen lukumäärä: 38 
TV-anime
Ohjaaja: Junji Nishimura
Studio: Studio Deen
Lähetyskanavat:  TV Tokyo
Alkuperäinen lähetyskierros: 2.7.2002 – 23.12.2002
Jaksojen määrä: 26 
Samurai Deeper Kyo (jap. サムライ ディーパー キョウ, Samurai Dīpā Kyō) on Akimine Kamijyon kirjoittama 38-osainen manga, jota julkaistiin alun perin Japanissa vuosien 1999–2006 aikana. Vuonna 2002 se päätyi myös animeksi ja Junji Nishimuran ohjaama sarja kesti 26 jakson verran.
Juoni

Samurai Deeper Kyo seuraa Demon Eyes Kyon tarinaa, kun hän yrittää etsiä omaa kehoaan. Kyon sielu on sulkeutunut hänen arkkivihollisensa Mibu Kyoshiron kehon sisälle heidän viimeisessä taistelussa. Etsintämatkallaan Kyo saa mukaansa vasten tahtoaan palkkiometsästäjä Shiina Yuyan, sekä Benitoran ja Sanada Yukimuran.
Aiheesta muualla

Animenfo (englanniksi)
Samurai Deeper Kyo   Anime News Networkissa (englanniksi)
Kleopatra (vuoden 1934 elokuva)

| Kleopatra> Cleopatra |
| --- | --- |

Ohjaaja:  Cecil B. DeMille
Käsikirjoittaja:  Waldemar Young Vincent Lawrence Bartlett Cormack
Tuottaja:  Cecil B. DeMille
Säveltäjä:  Rudolph G. Kopp
Kuvaaja:  Victor Milner
Leikkaaja:  Anne Bauchens
Tuotantosuunnittelija:  Roland Anderson
Pukusuunnittelija:  Travis Banton
Pääosat:  Claudette Colbert Warren William Henry Wilcoxon Joseph Schildkraut
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Kesto:  100 minuuttia
Alkuperäiskieli:  englanti
Budjetti:  750 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kleopatra (Cleopatra) on Cecil B. DeMillen ohjaama yhdysvaltalainen elokuva vuodelta 1934.
Näyttelijät

| 0 | 1 | 2 |
| --- | --- | --- |
|  Claudette Colbert  | … |  Kleopatra   |
|  Warren William  | … |  Julius Caesar   |
|  Henry Wilcoxon  | … |  Marcus Antonius   |
|  Joseph Schildkraut  | … |  Herodes   |
|  Ian Keith  | … |  Augustus   |
|  Gertrude Michael  | … |  Calpurnia   |
Palkinnot

Elokuva sai Oscar-palkinnon parhaasta kuvauksesta Victor Milnerin tuomana. Lisäksi se oli ehdolla parhaan elokuvan, avustavan ohjaajan, leikkauksen ja äänityksen palkintojen saajaksi.
Arviot

Arto Pajukallion mukaan elokuva on tekijälleen tyypillinen mammuttispektaakkeli mutta ei kuulu hänen parhaimpiinsa.
Aiheesta muualla

Kleopatra Internet Movie Databasessa (englanniksi)
Kuvia tai muita tiedostoja aiheesta Kleopatra (vuoden 1934 elokuva) Wikimedia Commonsissa
San Fernando (1723)

| San Fernando |
| --- | --- |

Aluksen vaiheet
Rakentaja:  Astillero Real, Guarnizo, Santander
Laskettu vesille:  1723
Palveluskäyttöön:  19. maaliskuuta 1725
Poistui palveluskäytöstä:  1756
Loppuvaihe:  romutettu 1769
Tekniset tiedot
Uppouma:  990 t (arqueo)
Pituus:  38,4 m
Leveys:  12,88 m
Syväys:  6,45 m
Aseistus
Aseistus:  Alempi tykkikansi: 24 × 24 naulan tykkiä Ylempi tykkikansi: 26 × 12 naulan tykkiä puolikansi: 10 × 6 naulan tykkiä
San Fernando oli Espanjan laivaston vuonna 1723 vesillelaskettu kaksikantinen 60-tykkinen San Luis -luokan linjalaiva.
Hankinta

Alus tilattiin Guarnizon telakalta. Alus laskettiin vesille vuonna 1723 ja otettiin palvelukseen 19. maaliskuuta 1725.
Saku (muusikko)

Sakari ”Saku” Hannu Paasiniemi on Musta Paraati -yhtyeen kitaristi. Hän soitti Neurovisio- ja Mannerheim -yhtyeissä ja on säveltänyt biisejä Maukka Perusjätkälle (mm. "Kallio" ja "Ankkurit ylös").
Safka

Wikisanakirjassa on tähän liittyvä sananselitys: .
Safka tarkoittaa seuraavia:
ruoka, ravinto
Henkilöt

Safka on seuraavien henkilöiden nimi:
Eero Pekkonen (s. 1954), taiteilijanimi Safka, suomalainen muusikko
Melanie Safka (1947–2024), yhdysvaltalainen laulaja ja lauluntekijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Safka”, voi hakea sivunnimihaulla, laajalla sivunnimihaulla tai tekstihaulla.
Sahanpururevolveri

| Sahanpururevolveri |
| --- | --- |

Kirjailija:  Reijo Mäki
Kieli:  suomi
Kustantaja:  Otava
Julkaistu:  2013
ISBN:  978-951-1-26927-4
Löydä lisää kirjojaKirjallisuuden teemasivulta
Sahanpururevolveri on Reijo Mäen 17 tarinaa sisältävä kokoelma vuodelta 2013. Kertomuksissa on joitakin toistuvia aiheita: salamurhat ja teloitukset, katoamiset, suhde Venäjään eri aikoina, kirjeet tai viestit eri muodoissa (tuohesta videokasettiin), halvaantumiset sekä auto-onnettomuudet. Kertomukset sijoittuvat eri aikakausiin: sota-aikaan, markka-aikaan, nykyisyyteen ja tulevaisuuteen. Tapahtumapaikka on yleensä Turun seutu. Jussi Vares on mukana muutamassa kertomuksessa.
Tarinoista neljä on aiemmin julkaisemattomia. Osa on julkaistu aiemmin myös kokoelmissa Aito turkki ja Ehtookellot.
Vastaanotto

Turun Sanomien Matti Komulaisen mukaan Mäki onnistuu yllättämään useamman kerran uusilla aluevaltauksillaan. Sota-aikaan sijoittuvasta tarinasta hän arvelee, että myös uskottava epookkiromaani syntyisi Mäeltä vaivatta.
Räjähtävä tyhjyys

| Räjähtävä tyhjyys |
| --- | --- |

Kirjailija:  Viljami Korpi (oik. Veikko Koppinen)
Kieli:  suomi
Genre:  sotaromaanit
Kustantaja:  Apali
Ulkoasu:  sidottu
Sivumäärä:  156
ISBN:  978-952-5877-17-5
Sarja: Maanpuolustuskorkeakoulu Taktiikan laitoksen julkaisusarja 3, n:o 1/2012
Löydä lisää kirjojaKirjallisuuden teemasivulta
Räjähtävä tyhjyys on kenraaliluutnantti Veikko Koppisen (1910-1993) salanimellä Viljami Korpi kirjoittama romaani sissisodasta  miehitetyssä Suomessa. Romaanin julkaiseminen kiellettiin käsikirjoituksen valmistumisajankohtana 1950-luvulla ja käsikirjoitus liitettiin maanpuolustuskorkeakoulun kirjaston kokoelmiin. Teoksen toimitti käsikirjoituksen pohjalta Marko Palokangas ja se julkaistiin vuonna 2012.
Romaanin kirjoittaminen niveltyi tuolloin Taistelukoulun johtajan apulaisena toimineen everstiluutnantti Koppisen työhön hänen laatiessaan Puolustusvoimia varten Sissikoulutusoppaan (1956) ja Sissiohjesäännön (1957).
Romaanilla onkin myös oppimateriaalin luonnetta, tekstiin sisältyy lukuisia esimerkkejä sissitaktiikan järjestelyistä ja rakennelmista. Osa tekstistä on lainattu sissikoulutusoppaasta ja -ohjesäännöstä. Esimerkiksi luvun Tuhat kertaa tuhat eli miljoona alussa kuvataan havainnollisesti piilopoteron rakentaminen.
Kirjallisesti "Räjähtävä tyhjyys" liittyy 1950-luvun poikakirjaperinteeseen, mikä huomattiin myös teoksen kritiikissä sen vihdoin ilmestyttyä vuonna 2012.